ประกาศคณะกรรมการตรวจเงินแผ่นดินประกาศคณะกรรมการตรวจเงินแผ่นดินเรื่องการแบ่งส่วนราชการและอำนาจหน้าที่ภายในของสำนักงานการตรวจเงินแผ่นดินพ.ศ. ๒๕๕๗ อาศัยอำนาจตามความในมาตรา ๕๒ (๑)แห่งพระราชบัญญัติประกอบรัฐธรรมนูญว่าด้วยการตรวจเงินแผ่นดิน พ.ศ. ๒๕๔๒และประกาศคณะรักษาความสงบแห่งชาติ (เฉพาะ) ที่ ๒๔/๒๕๕๗ เรื่องให้พระราชบัญญัติประกอบรัฐธรรมนูญมีผลบังคับใช้ต่อไป คณะกรรมการตรวจเงินแผ่นดินจึงออกประกาศการแบ่งส่วนราชการและอำนาจหน้าที่ภายในของสำนักงานการตรวจเงินแผ่นดินดังต่อไปนี้ข้อ ๑ประกาศนี้เรียกว่า ประกาศคณะกรรมการตรวจเงินแผ่นดิน เรื่องการแบ่งส่วนราชการและอำนาจหน้าที่ภายในของสำนักงานการตรวจเงินแผ่นดิน พ.ศ. ๒๕๕๗ข้อ ๒[๑]ประกาศนี้ให้ใช้บังคับเมื่อพ้นกำหนดสามสิบวันนับแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกประกาศคณะกรรมการตรวจเงินแผ่นดิน เรื่อง การแบ่งส่วนราชการและอำนาจหน้าที่ภายในของสำนักงานการตรวจเงินแผ่นดินพ.ศ. ๒๕๕๕ ลงวันที่ ๒๗ กุมภาพันธ์ พ.ศ. ๒๕๕๕ข้อ ๔ให้แบ่งส่วนราชการภายในของสำนักงานการตรวจเงินแผ่นดิน ดังนี้(๑) สำนักอำนวยกิจการคณะกรรมการตรวจเงินแผ่นดิน(๒) สำนักอำนวยการ(๓) สำนักบริหารงานกลาง(๔) สำนักวินัยทางการเงินและการคลัง(๕) สำนักกฎหมาย(๖) สำนักนโยบายและยุทธศาสตร์การตรวจเงินแผ่นดิน(๗) สำนักเทคโนโลยีและสารสนเทศ(๘) สำนักวิจัยและพัฒนาการตรวจเงินแผ่นดิน(๙) สำนักการเงินและการคลัง(๑๐) สำนักบริหารทรัพยากรบุคคล(๑๑) สถาบันพัฒนาข้าราชการ(๑๒) สำนักคดี(๑๓ - ๑๖) สำนักตรวจสอบการดำเนินงานที่ ๑ - ๔(๑๗ - ๒๑) สำนักตรวจสอบการบริหารพัสดุและสืบสวนที่ ๑ - ๕(๒๒ - ๔๑) สำนักตรวจสอบการเงินที่ ๑ - ๒๐(๔๒ - ๕๖) สำนักตรวจสอบพิเศษภาค ๑ - ๑๕(๕๗ - ๑๓๒) สำนักตรวจเงินแผ่นดินจังหวัด (๗๖ จังหวัดยกเว้นกรุงเทพมหานคร)(๑๓๓) กลุ่มตรวจสอบภายในข้อ ๕ให้ส่วนราชการภายในของสำนักงานการตรวจเงินแผ่นดิน มีอำนาจหน้าที่ดังต่อไปนี้(๑) สำนักอำนวยกิจการคณะกรรมการตรวจเงินแผ่นดิน มีอำนาจหน้าที่ดังนี้(ก) ดำเนินการเกี่ยวกับงานช่วยอำนวยการ งานธุรการและงานเลขานุการคณะกรรมการตรวจเงินแผ่นดินรวมทั้งมีหน้าที่จัดเก็บข้อมูลข่าวสารและเอกสารหลักฐานของคณะกรรมการตรวจเงินแผ่นดิน(ข) ดำเนินการเกี่ยวกับการประชุมคณะกรรมการตรวจเงินแผ่นดินประสานงานรวบรวมข้อมูลที่เกี่ยวข้องกับการนำเสนอต่อที่ประชุมคณะกรรมการตรวจเงินแผ่นดินการประสานงานและติดตามผลมติคณะกรรมการตรวจเงินแผ่นดินตลอดจนเผยแพร่รายงานการประชุมคณะกรรมการตรวจเงินแผ่นดินตามมติคณะกรรมการตรวจเงินแผ่นดิน(ค) ดำเนินการเกี่ยวกับการกำหนดมาตรฐาน หลักเกณฑ์ ระบบ รูปแบบและวิธีปฏิบัติเกี่ยวกับการนำเสนอคณะกรรมการตรวจเงินแผ่นดิน(ง) ดำเนินการเกี่ยวกับงานนิเทศ งานตรวจเยี่ยม งานรัฐพิธีและพิธีการต่าง ๆ ให้กับคณะกรรมการตรวจเงินแผ่นดิน และประสานงานกับส่วนราชการหน่วยงานภายในและภายนอก รวมทั้งองค์กรและสถาบันต่าง ๆ(จ)ดำเนินการเกี่ยวกับงบประมาณและการจัดทำแผนปฏิบัติงานของคณะกรรมการตรวจเงินแผ่นดิน(ฉ) ช่วยกลั่นกรองเรื่องที่จะนำเข้าสู่การพิจารณาของคณะกรรมการตรวจเงินแผ่นดิน(ช) ศึกษา ค้นคว้า วิเคราะห์ ข้อมูลต่าง ๆเพื่อประกอบการพิจารณาของคณะกรรมการตรวจเงินแผ่นดิน(ซ)ติดตามเรื่องนโยบายเร่งด่วนเกี่ยวกับการตรวจเงินแผ่นดินที่สำคัญและมีผลกระทบต่อประชาชนในวงกว้าง(ฌ) ปฏิบัติงานร่วมกับหรือสนับสนุนการปฏิบัติงานของส่วนราชการภายในอื่นที่เกี่ยวข้องหรือที่ได้รับมอบหมาย(๒) สำนักอำนวยการ มีอำนาจหน้าที่ ดังนี้(ก) ดำเนินการเกี่ยวกับงานช่วยอำนวยการงานเลขานุการและงานธุรการของผู้ว่าการตรวจเงินแผ่นดิน(ข) ดำเนินการเกี่ยวกับงานการประชุมของผู้บริหารของสำนักงานการตรวจเงินแผ่นดิน(ค)ติดตามและประสานงานกับส่วนราชการหรือหน่วยงานภายในที่เกี่ยวข้องในเรื่องที่จะนำเสนอเข้าสู่การพิจารณาของผู้บริหารของสำนักงานการตรวจเงินแผ่นดินและการปฏิบัติตามมติของที่ประชุมผู้บริหารหรือในเรื่องที่ผู้ว่าการตรวจเงินแผ่นดินมอบหมาย(ง)ดำเนินการประชาสัมพันธ์ข่าวสารข้อมูลของสำนักงานการตรวจเงินแผ่นดินและคณะกรรมการตรวจเงินแผ่นดินไปยังกลุ่มเป้าหมายทั้งภายในและภายนอกโดยยึดหลักความถูกต้องกระชับ ฉับไวและทันต่อเหตุการณ์(จ) ดำเนินการและประสานงานพันธกิจที่เกี่ยวข้องกับองค์การระหว่างประเทศเพื่อให้เกิดความร่วมมือในการพัฒนาการตรวจสอบความช่วยเหลือทางวิชาการ การสนับสนุนการศึกษา ฝึกอบรม สัมมนา ดูงานและการปฏิบัติงานร่วมกับองค์กรต่างประเทศ(ฉ)ปฏิบัติงานร่วมกับหรือสนับสนุนการปฏิบัติงานของส่วนราชการภายในอื่นที่เกี่ยวข้องหรือที่ได้รับมอบหมาย(๓) สำนักบริหารงานกลาง มีอำนาจหน้าที่ ดังนี้(ก)ดำเนินการเกี่ยวกับราชการทั่วไปของสำนักงานการตรวจเงินแผ่นดินและราชการที่มิได้กำหนดให้เป็นหน้าที่ของส่วนราชการใด(ข) ดำเนินการเกี่ยวกับงานสารบรรณงานอำนวยการและประสานราชการของสำนักงานการตรวจเงินแผ่นดิน รวมทั้งเป็นหน่วยงานธุรการกลางในการติดต่อราชการทั้งภายในและภายนอกสำนักงานการตรวจเงินแผ่นดิน(ค) ดำเนินการเกี่ยวกับการบริหารพัสดุ การจัดหา การบริการ การควบคุมดูแลบำรุงรักษาเกี่ยวกับยานพาหนะ อาคารสถานที่และอุปกรณ์ และงานด้านการพิมพ์รวมทั้งการรักษาความปลอดภัยของสำนักงานการตรวจเงินแผ่นดิน(ง) ดำเนินการเกี่ยวกับงานเลขานุการผู้บริหารที่ปรึกษาและผู้ตรวจเงินแผ่นดิน(จ)ปฏิบัติงานร่วมกับหรือสนับสนุนการปฏิบัติงานของส่วนราชการภายในอื่นที่เกี่ยวข้องหรือที่ได้รับมอบหมาย(๔) สำนักวินัยทางการเงินและการคลัง มีอำนาจหน้าที่ ดังนี้(ก) ดำเนินการเกี่ยวกับงานรับเรื่องความผิดทางงบประมาณและการคลังการสอบสวนสรุปสำนวน การทำความเห็น การสนับสนุนงานไต่สวนการพิจารณาและกำหนดโทษปรับทางปกครองเบื้องต้นของคณะกรรมการวินัยทางงบประมาณและการคลังการบังคับโทษปรับทางปกครองตามคำวินิจฉัยและติดตามผลการปฏิบัติตามคำวินิจฉัยของคณะกรรมการตรวจเงินแผ่นดิน(ข) ดำเนินการเกี่ยวกับงานเลขานุการงานการประชุมของคณะกรรมการวินัยทางงบประมาณและการคลัง ศึกษาค้นคว้าและเสนอความเห็นเกี่ยวกับการแก้ไขปรับปรุงมาตรการเกี่ยวกับการควบคุมการเงินภาครัฐของคณะกรรมการตรวจเงินแผ่นดินรวมทั้งเผยแพร่คำวินิจฉัยความผิดวินัยทางงบประมาณและการคลังของคณะกรรมการตรวจเงินแผ่นดิน(ค)ควบคุมและติดตามเงินค่าปรับทางปกครองของคู่กรณีที่นำส่งเป็นรายได้แผ่นดินแล้วส่งสำเนาหลักฐานการดำเนินการให้คณะกรรมการตรวจเงินแผ่นดินทราบ(ง) ปฏิบัติงานร่วมกับหรือสนับสนุนการปฏิบัติงานของส่วนราชการภายในอื่นที่เกี่ยวข้องหรือที่ได้รับมอบหมาย(๕) สำนักกฎหมาย มีอำนาจหน้าที่ ดังนี้(ก) ให้คำปรึกษา แนะนำให้ความเห็น ตอบข้อหารือทางด้านกฎหมาย ระเบียบประกาศ คำสั่ง ข้อบังคับที่เกี่ยวกับอำนาจหน้าที่ของคณะกรรมการตรวจเงินแผ่นดินและสำนักงานการตรวจเงินแผ่นดิน(ข)กลั่นกรองและสอบทานรายงานการตรวจสอบที่เกี่ยวกับองค์กรปกครองส่วนท้องถิ่นเพื่อช่วยให้การพิจารณาและวินิจฉัยประเด็นข้อกฎหมายประกอบการพิจารณาของคณะกรรมการตรวจเงินแผ่นดินและผู้ว่าการตรวจเงินแผ่นดินได้อย่างถูกต้อง ครบองค์ประกอบของกฎหมายและเกิดความรวดเร็ว(ค) ตรวจพิจารณาหรือยกร่างกฎหมาย กฎ ระเบียบ ข้อบังคับ ประกาศและตรวจพิจารณาร่างนิติกรรมสัญญาของสำนักงานการตรวจเงินแผ่นดิน(ง)ปฏิบัติงานร่วมกับหรือสนับสนุนการปฏิบัติงานของส่วนราชการภายในอื่นที่เกี่ยวข้องหรือที่ได้รับมอบหมาย(๖) สำนักนโยบายและยุทธศาสตร์การตรวจเงินแผ่นดิน มีอำนาจหน้าที่ดังนี้(ก) ศึกษา วิเคราะห์ เสนอแนะและจัดทำนโยบายจัดทำแผนยุทธศาสตร์และแผนปฏิบัติการของสำนักงานการตรวจเงินแผ่นดิน(ข) วิเคราะห์ รวบรวมและจัดทำคำของบประมาณประจำปีรวมทั้งจัดทำแผนงบประมาณและการใช้กำลังคนให้สอดคล้องกับแผนปฏิบัติการประจำปี(ค) ศึกษา วิเคราะห์ พัฒนาระบบและกำหนดรูปแบบมาตรฐานและวิธีการในการติดตามและประเมินผล(ง) ศึกษา วิเคราะห์ และดำเนินการเพื่อให้สำนักงานการตรวจเงินแผ่นดินมีกระบวนการบริหารความเสี่ยงอย่างเป็นระบบและให้มีรูปแบบการบริหารจัดการ การปฏิบัติงานและการจัดสรรทรัพยากรของสำนักงานการตรวจเงินแผ่นดินมีประสิทธิภาพประสิทธิผลและเป็นไปในทิศทางเดียวกัน(จ)ติดตามผลการปฏิบัติงานของส่วนราชการภายในตามแผนปฏิบัติการประจำปีและจัดทำรายงานผลการปฏิบัติงานเฉพาะกรณีระหว่างปีและประจำปีของสำนักงานการตรวจเงินแผ่นดินเพื่อเสนอรายงานต่อรัฐสภาหรือคณะรัฐมนตรี(ฉ)จัดทำรายงานเพื่อใช้ในการบริหารงานของคณะกรรมการตรวจเงินแผ่นดินและผู้ว่าการตรวจเงินแผ่นดิน(ช)ปฏิบัติงานร่วมกับหรือสนับสนุนการปฏิบัติงานของส่วนราชการภายในอื่นที่เกี่ยวข้องหรือที่ได้รับมอบหมาย(๗) สำนักเทคโนโลยีและสารสนเทศ มีอำนาจหน้าที่ ดังนี้(ก) เสนอนโยบาย จัดทำแผนแม่บทและแผนปฏิบัติการเทคโนโลยีสารสนเทศและการสื่อสารของสำนักงานการตรวจเงินแผ่นดิน(ข) ศึกษา วิเคราะห์วิจัยแนวทางในการพัฒนาระบบเทคโนโลยีสารสนเทศและการสื่อสารของสำนักงานการตรวจเงินแผ่นดินให้ทันสมัย(ค) ศึกษา วิเคราะห์ ออกแบบและพัฒนาระบบสารสนเทศและฐานข้อมูลเพื่อสนับสนุนการปฏิบัติงานของสำนักงานการตรวจเงินแผ่นดิน(ง) บริหารจัดการ กำกับดูแลการใช้และบำรุงรักษาระบบงานคอมพิวเตอร์และเครือข่ายรวมถึงการจัดหาระบบคอมพิวเตอร์และอุปกรณ์ให้เพียงพอต่อการใช้งานและมีประสิทธิภาพ(จ) บริหารจัดการ กำกับดูแล สนับสนุนส่งเสริมและติดตามการใช้เทคโนโลยีสารสนเทศและการสื่อสารในสำนักงานการตรวจเงินแผ่นดิน(ฉ)จัดให้มีระบบการป้องกันและรักษาความมั่นคงปลอดภัยด้านเทคโนโลยีสารสนเทศและการสื่อสาร(ช) พัฒนาระบบเทคโนโลยีสารสนเทศเพื่อส่งเสริมการมีส่วนร่วมในการตรวจเงินแผ่นดินแก่ผู้มีส่วนได้เสียและประชาชนอย่างทั่วถึง รวดเร็ว และโปร่งใสตามหลักธรรมาภิบาล(ซ)กำหนดแนวทางพัฒนาบุคลากรด้านเทคโนโลยีสารสนเทศและการสื่อสารให้มีความรู้ความสามารถ และเชี่ยวชาญในการพัฒนาเทคโนโลยีและสารสนเทศให้เกิดประโยชน์ต่อการปฏิบัติงานของสำนักงานการตรวจเงินแผ่นดิน(ฌ)กำหนดแนวทางพัฒนาบุคลากรด้านการตรวจสอบและด้านสนับสนุนให้มีความรู้ความสามารถในการประยุกต์ใช้เทคโนโลยีสารสนเทศและการสื่อสารเป็นเครื่องมือช่วยในการปฏิบัติงานได้อย่างมีประสิทธิภาพ(ญ) ปฏิบัติงานร่วมกับหรือสนับสนุนการปฏิบัติงานของส่วนราชการภายในอื่นที่เกี่ยวข้องหรือที่ได้รับมอบหมาย(๘) สำนักวิจัยและพัฒนาการตรวจเงินแผ่นดิน มีอำนาจหน้าที่ ดังนี้(ก) ศึกษา วิจัยเพื่อพัฒนามาตรฐานและคู่มือการตรวจสอบรวมทั้งให้คำปรึกษาแนะนำในด้านวิชาการ มาตรการ มาตรฐานและคู่มือการปฏิบัติงานที่เกี่ยวข้องกับการตรวจสอบ(ข) ศึกษา วิจัยและพัฒนางานเทคโนโลยีการตรวจสอบเพื่อสนับสนุนงานตรวจสอบและประเมินความเสี่ยงของระบบงานคอมพิวเตอร์ของหน่วยรับตรวจเพื่อให้ผู้ตรวจสอบสามารถวางแผนการตรวจสอบได้อย่างเหมาะสม(ค) ศึกษา ค้นคว้าและวิเคราะห์ เพื่อจัดทำความเห็นและข้อเสนอในการกำหนดหรือปรับปรุงมาตรฐานมาตรการคู่มือการปฏิบัติงานและการควบคุมคุณภาพการตรวจสอบให้สอดคล้องกับมาตรฐานที่ได้รับการยอมรับในระดับสากล(ง) วิเคราะห์และประเมินผลคุณภาพการปฏิบัติงานของสำนักตรวจสอบเพื่อเสนอความเห็นในการปรับปรุงการปฏิบัติงานของสำนักงานการตรวจเงินแผ่นดิน(จ)ศึกษาและวิเคราะห์ปัญหาที่เกิดจากการตรวจสอบตามที่ได้รับมอบหมายเพื่อหาแนวทางในการแก้ไขปัญหาที่เหมาะสม(ฉ)ปฏิบัติงานร่วมกับหรือสนับสนุนการปฏิบัติงานของส่วนราชการภายในอื่นที่เกี่ยวข้องหรือที่ได้รับมอบหมาย(๙) สำนักการเงินและการคลัง มีอำนาจหน้าที่ ดังนี้(ก) ศึกษา วิเคราะห์นโยบายและดำเนินการเกี่ยวกับการเงิน การบัญชีงบประมาณและรายงานการเงินของสำนักงานการตรวจเงินแผ่นดินให้สอดคล้องกับหลักการและนโยบายของการบัญชีภาครัฐ(ข) ดำเนินการเกี่ยวกับการบริหารการเงิน การบัญชี การงบประมาณ และการจัดเก็บรายได้หรือเงินอื่นรวมทั้งการจัดทำรายงานฐานะการเงินของสำนักงานการตรวจเงินแผ่นดินเพื่อให้เป็นไปตามกฎหมายระเบียบ ข้อบังคับ หรือมติที่เกี่ยวข้อง(ค)ดำเนินการเกี่ยวกับการควบคุมการใช้จ่ายและการกันเงินงบประมาณและเงินนอกงบประมาณให้ส่วนราชการภายในสำนักงานการตรวจเงินแผ่นดิน(ง) ศึกษา วิเคราะห์ พัฒนาระบบ รูปแบบ มาตรฐาน หลักเกณฑ์ วิธีการระเบียบคู่มือการปฏิบัติงานเกี่ยวกับการเงิน การบัญชี การงบประมาณรวมทั้งการจัดทำแนวทางและวิธีปฏิบัติเกี่ยวกับการเบิกจ่ายเงิน การเก็บรักษาเงินการนำส่งเงินของสำนักงานการตรวจเงินแผ่นดินให้สอดคล้องกับหลักการนโยบายของการบัญชีภาครัฐ(จ)ปฏิบัติงานร่วมกับหรือสนับสนุนการปฏิบัติงานของส่วนราชการภายในอื่นที่เกี่ยวข้องหรือที่ได้รับมอบหมาย(๑๐) สำนักบริหารทรัพยากรบุคคล มีอำนาจหน้าที่ ดังนี้(ก) ดำเนินการเกี่ยวกับการช่วยอำนวยการ งานธุรการงานเลขานุการและงานการประชุมของคณะกรรมการข้าราชการสำนักงานการตรวจเงินแผ่นดินและคณะอนุกรรมการข้าราชการสำนักงานการตรวจเงินแผ่นดิน(ข) ดำเนินการเกี่ยวกับการบริหารงานบุคคลการเสริมสร้างวินัยและการรักษาระบบคุณธรรมของข้าราชการและลูกจ้างสำนักงานการตรวจเงินแผ่นดิน(ค)ดำเนินการเกี่ยวกับการจัดสวัสดิการภายในหรือการสงเคราะห์อื่นและประโยชน์เกื้อกูลของข้าราชการและลูกจ้าง(ง)ปฏิบัติงานร่วมกับหรือสนับสนุนการปฏิบัติงานของส่วนราชการภายในอื่นที่เกี่ยวข้องหรือที่ได้รับมอบหมาย(๑๑) สถาบันพัฒนาข้าราชการ มีอำนาจหน้าที่ ดังนี้(ก) ศึกษา วิเคราะห์เกี่ยวกับภารกิจนโยบายของสำนักงานการตรวจเงินแผ่นดินเพื่อจัดทำกรอบและแนวทางการพัฒนาข้าราชการสำนักงานการตรวจเงินแผ่นดินและหน่วยงานภาครัฐให้เป็นไปตามระบบขีดความสามารถ(ข)พัฒนาบุคลากรของสำนักงานการตรวจเงินแผ่นดินและหน่วยงานภาครัฐอย่างเป็นระบบตามระบบขีดความสามารถรวมทั้งติดตามประเมินผลการพัฒนาบุคลากร เพื่อเสนอแนวทางการพัฒนาและแก้ไขปัญหา(ค) ศึกษา บริหารจัดการศูนย์ความรู้ระบบการเรียนรู้ผ่านสื่อประเภทต่าง ๆและคิดค้นหรือพัฒนานวัตกรรมและสื่อในการจัดการความรู้ ตลอดจนระบบสนับสนุนอื่น ๆในการพัฒนาบุคลากร(ง)บริหารจัดการพัฒนาทรัพยากรบุคคลในสถาบันธรรมาภิบาลการตรวจเงินแผ่นดินให้กับบุคลากรของสำนักงานการตรวจเงินแผ่นดินและหน่วยงานภาครัฐ(จ)ปฏิบัติงานร่วมกับหรือสนับสนุนการปฏิบัติงานของส่วนราชการภายในอื่นที่เกี่ยวข้องหรือที่ได้รับมอบหมาย(๑๒) สำนักคดี มีอำนาจหน้าที่ ดังนี้(ก) ดำเนินการเกี่ยวกับงานคดีของคณะกรรมการตรวจเงินแผ่นดินคณะกรรมการวินัยทางงบประมาณและการคลัง ผู้ว่าการตรวจเงินแผ่นดินและสำนักงานการตรวจเงินแผ่นดิน(ข) ดำเนินการจัดหา รวบรวม และจัดระบบ ศึกษา ค้นคว้าเกี่ยวกับคดีแพ่งคดีอาญา คดีปกครอง และคดีรัฐธรรมนูญที่เกี่ยวข้องกับการปฏิบัติหน้าที่ของคณะกรรมการตรวจเงินแผ่นดินคณะกรรมการวินัยทางงบประมาณและการคลัง ผู้ว่าการตรวจเงินแผ่นดินและสำนักงานการตรวจเงินแผ่นดินเพื่อจัดทำฐานข้อมูล สำหรับใช้เป็นแนวทางในการดำเนินคดีและเสนอแนะเกี่ยวกับการปฏิบัติหน้าที่ของคณะกรรมการตรวจเงินแผ่นดินคณะกรรมการวินัยทางงบประมาณและการคลังผู้ว่าการตรวจเงินแผ่นดินและสำนักงานการตรวจเงินแผ่นดิน(ค) ดำเนินการในการประสานงานคดีกับบุคคล สำนักหรือหน่วยงานอื่นซึ่งเกี่ยวข้องในคดี(ง) ดำเนินการจัดหา รวบรวมและจัดระบบ เพื่อการจัดทำฐานข้อมูลกฎหมายระเบียบ ข้อบังคับ มติคณะรัฐมนตรี คำสั่งหรือหนังสือสั่งการของส่วนราชการสำหรับใช้ศึกษา ค้นคว้า อ้างอิงและเผยแพร่แก่ข้าราชการและลูกจ้างของสำนักงานการตรวจเงินแผ่นดิน รวมทั้งวิเคราะห์เหตุแห่งการกระทำความผิดสำหรับใช้เป็นแนวการตรวจสอบหรือการปฏิบัติงานของสำนักงานการตรวจเงินแผ่นดินต่อไป(จ) ศึกษา วิเคราะห์ พัฒนา กฎหมาย กฎ ระเบียบ คำสั่ง ข้อตกลงและวิธีการดำเนินการของต่างประเทศที่เกี่ยวข้อง หรือที่เป็นประโยชน์เพื่อพัฒนาการตรวจเงินแผ่นดิน(ฉ) ดำเนินการให้เป็นไปตามคำบังคับของคณะกรรมการวินัยทางงบประมาณและการคลัง(ช) กลั่นกรองและสอบทานรายงานการตรวจสอบที่เกี่ยวกับกระทรวง กรมส่วนราชการที่เรียกชื่ออย่างอื่นที่มีฐานะเป็นกระทรวง หรือกรม รัฐวิสาหกิจและหน่วยงานอื่นของรัฐ เพื่อช่วยให้การพิจารณาและวินิจฉัยประเด็นข้อกฎหมายประกอบการพิจารณาของคณะกรรมการตรวจเงินแผ่นดินและผู้ว่าการตรวจเงินแผ่นดินได้อย่างถูกต้องครบองค์ประกอบของกฎหมายและเกิดความรวดเร็ว(ซ)ปฏิบัติงานร่วมกับหรือสนับสนุนการปฏิบัติงานของส่วนราชการภายในอื่นที่เกี่ยวข้องหรือที่ได้รับมอบหมาย(๑๓ - ๑๖) สำนักตรวจสอบการดำเนินงานที่ ๑ - ๔ มีอำนาจหน้าที่ ดังนี้(ก) ดำเนินการตรวจสอบการใช้จ่ายเงินและทรัพย์สินอื่นของหน่วยรับตรวจเพื่อแสดงความเห็นว่าเป็นตามวัตถุประสงค์ เป็นไปโดยมีประสิทธิภาพ ประหยัดได้ผลตามเป้าหมายและมีผลคุ้มค่าหรือไม่(ข) ศึกษาและเสนอความเห็นเกี่ยวกับแผนงานงานหรือโครงการที่จะมีผลกระทบต่อการจัดทำงบประมาณ(ค)ปฏิบัติงานร่วมกับหรือสนับสนุนการปฏิบัติงานของส่วนราชการภายในอื่นที่เกี่ยวข้องหรือที่ได้รับมอบหมาย(๑๗ - ๒๑) สำนักตรวจสอบการบริหารพัสดุและสืบสวนที่ ๑ - ๕มีอำนาจหน้าที่ ดังนี้(ก) ดำเนินการตรวจสอบการจัดซื้อจัดจ้างตามแผนงานงานหรือโครงการของหน่วยรับตรวจว่าเป็นไปตามกฎหมาย ระเบียบ ข้อบังคับหรือมติคณะรัฐมนตรีหรือไม่และแสดงความเห็นว่าเป็นไปตามวัตถุประสงค์เป็นไปโดยประหยัด ได้ผลตามเป้าหมายและมีผลคุ้มค่าหรือไม่(ข) ดำเนินการตรวจสอบข้อมูลเบื้องต้น หรือตรวจสอบกรณีที่มีพฤติการณ์น่าเชื่อว่าเป็นการทุจริตหรือมีการใช้อำนาจโดยมิชอบ ก่อให้เกิดความเสียหายแก่เงินหรือทรัพย์สินของราชการซึ่งได้รับเรื่องร้องเรียนจากส่วนราชการที่เกี่ยวข้องและจากการตรวจสอบในลักษณะอื่นหรือแหล่งข้อมูลอื่น(ค) ศึกษาและเสนอความเห็นเกี่ยวกับแผนงานงานหรือโครงการที่จะมีผลกระทบต่อการจัดทำงบประมาณ(ง)ปฏิบัติงานร่วมกับหรือสนับสนุนการปฏิบัติงานของส่วนราชการภายในอื่นที่เกี่ยวข้องหรือที่ได้รับมอบหมาย(๒๒ - ๔๑) สำนักตรวจสอบการเงินที่ ๑ - ๒๐ มีอำนาจหน้าที่ ดังนี้(ก) ดำเนินการตรวจสอบการรับจ่าย การเก็บรักษาและการใช้จ่ายเงินและทรัพย์สินอื่นของหน่วยรับตรวจหรือที่อยู่ในความรับผิดชอบของหน่วยรับตรวจ และแสดงความเห็นว่าเป็นไปตามกฎหมายระเบียบ ข้อบังคับ และมติคณะรัฐมนตรีหรือไม่ในกรณีหน่วยรับตรวจเป็นรัฐวิสาหกิจหรือหน่วยงานอื่นของรัฐให้แสดงความเห็นตามมาตรฐานการตรวจเงินแผ่นดินและมาตรฐานการสอบบัญชีที่รับรองทั่วไปและในกรณีที่หน่วยรับตรวจเป็นหน่วยงานที่ได้รับเงินอุดหนุนหรือกิจการที่ได้รับเงินหรือทรัพย์สินลงทุนจากหน่วยงานของรัฐรัฐวิสาหกิจ หรือหน่วยงานอื่นของรัฐการตรวจสอบการเงินแผ่นดินให้ตรวจสอบว่าการรับจ่ายและการใช้เงินอุดหนุนหรือเงินหรือทรัพย์สินลงทุนเป็นไปอย่างถูกต้องและเป็นไปตามวัตถุประสงค์หรือไม่(ข)ดำเนินการตรวจสอบบัญชีและรายงานการรับจ่ายเงินประจำปีงบประมาณและงบแสดงฐานะการเงินแผ่นดินประจำปีงบประมาณบัญชีทุนสำรองเงินตราประจำปีและแสดงความเห็นว่าเป็นไปตามกฎหมายและตามความเป็นจริงหรือไม่(ค) ดำเนินการตรวจสอบเกี่ยวกับการจัดเก็บภาษีอากรค่าธรรมเนียมและรายได้อื่นของหน่วยรับตรวจและแสดงความเห็นว่าเป็นไปตามกฎหมายระเบียบ ข้อบังคับและมติคณะรัฐมนตรีหรือไม่และตรวจสอบการประเมินภาษีอากรการจัดเก็บค่าธรรมเนียมและรายได้อื่น ที่หน่วยรับตรวจจัดเก็บ(ง) ตรวจสอบรายงานการเงินตามระบบการบริหารการเงินการคลังภาครัฐด้วยระบบอิเล็กทรอนิกส์ (Government Fiscal Management Information System : GFMIS) ระดับกรมและกระทรวงเพื่อแสดงความเห็นว่ารายงานการเงินรวมถูกต้องเป็นไปตามมาตรฐาน การจัดทำรายงานการเงินภาครัฐและเชื่อถือได้หรือไม่(จ) ดำเนินการตรวจสอบการใช้จ่ายเงินราชการลับหรือเงินที่มีลักษณะคล้ายเงินราชการลับของหน่วยรับตรวจ(ฉ) ศึกษาและเสนอความเห็นเกี่ยวกับแผนงานงานหรือโครงการที่จะมีผลกระทบต่อการจัดทำงบประมาณ(ช) ดำเนินการตรวจสอบการปฏิบัติตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายในและการปฏิบัติหน้าที่ของผู้ตรวจสอบภายใน(ซ)ปฏิบัติงานร่วมกับหรือสนับสนุนการปฏิบัติงานของส่วนราชการภายในอื่นที่เกี่ยวข้องหรือที่ได้รับมอบหมาย(๔๒ - ๕๖) สำนักตรวจสอบพิเศษภาค ๑ - ๑๕ มีอำนาจหน้าที่ ดังนี้(ก) ดำเนินการตรวจสอบการจัดซื้อจัดจ้างตามแผนงานงานหรือโครงการของหน่วยรับตรวจว่าเป็นไปตามกฎหมาย ระเบียบ ข้อบังคับหรือมติคณะรัฐมนตรีหรือไม่และแสดงความเห็นว่าเป็นไปตามวัตถุประสงค์เป็นไปโดยประหยัด ได้ผลตามเป้าหมายและมีผลคุ้มค่าหรือไม่(ข) ดำเนินการเกี่ยวกับการรับและพิจารณาเรื่องร้องเรียนและการตรวจสอบข้อมูลเบื้องต้น(ค) ตรวจสอบกรณีที่มีเหตุอันควรน่าเชื่อว่าจะมีการทุจริตซึ่งได้ข้อมูลจากการตรวจสอบลักษณะอื่นหรือแหล่งข้อมูลอื่น(ง) ศึกษาและเสนอความเห็นเกี่ยวกับแผนงานงานโครงการที่จะมีผลกระทบต่อการจัดทำงบประมาณ(จ) ตรวจสอบเฉพาะกรณีตามที่คณะกรรมการตรวจเงินแผ่นดินผู้ว่าการตรวจเงินแผ่นดินสั่งการ(ฉ) ตรวจสอบการใช้จ่ายเงินและทรัพย์สินอื่นของหน่วยรับตรวจเพื่อแสดงความเห็นว่าเป็นไปตามวัตถุประสงค์ เป็นไปโดยมีประสิทธิภาพ ประหยัดได้ผลตามเป้าหมายและคุ้มค่าหรือไม่(ช) ศึกษาและเสนอความเห็นเกี่ยวกับแผนงาน งานโครงการในเขตพื้นที่รับผิดชอบซึ่งจะมีผลกระทบต่อการจัดทำงบประมาณ(ซ) ตรวจสอบการรับและใช้จ่ายเงิน ทรัพย์สินอื่นรวมทั้งตรวจสอบการดำเนินงานตามที่คณะกรรมการตรวจเงินแผ่นดินผู้ว่าการตรวจเงินแผ่นดินสั่งการ(ฌ) ปฏิบัติงานร่วมกับหรือสนับสนุนการปฏิบัติงานของส่วนราชการภายในอื่นที่เกี่ยวข้องหรือที่ได้รับมอบหมาย(๕๗ - ๑๓๒) สำนักตรวจเงินแผ่นดินจังหวัด (๗๖ จังหวัดยกเว้นกรุงเทพมหานคร)(ก) ดำเนินการตรวจสอบการรับจ่ายการเก็บรักษาและการใช้จ่ายเงินและทรัพย์สินอื่นของหน่วยรับตรวจ หรือที่อยู่ในความรับผิดชอบของหน่วยรับตรวจและแสดงความเห็นว่าเป็นไปตามกฎหมายระเบียบ ข้อบังคับและมติคณะรัฐมนตรีหรือไม่ และตรวจสอบการใช้จ่ายเงินการใช้จ่ายทรัพย์สินอื่น หรือการจัดซื้อจัดจ้างตามแผนงานงานหรือโครงการของหน่วยรับตรวจและแสดงความเห็นว่าเป็นไปตามวัตถุประสงค์เป็นไปโดยประหยัด ได้ผลตามเป้าหมายและมีผลคุ้มค่าหรือไม่ในกรณีหน่วยรับตรวจเป็นรัฐวิสาหกิจหรือหน่วยงานอื่นของรัฐให้แสดงความเห็นตามมาตรฐานการตรวจเงินแผ่นดินและมาตรฐานการสอบบัญชีที่รับรองทั่วไปและในกรณีที่หน่วยรับตรวจเป็นหน่วยงานที่ได้รับเงินอุดหนุนหรือกิจการที่ได้รับเงินหรือทรัพย์สินลงทุนจากหน่วยงานของรัฐรัฐวิสาหกิจหรือหน่วยงานอื่นของรัฐการตรวจสอบการเงินของแผ่นดินให้ตรวจสอบว่าการรับจ่ายและการใช้เงินอุดหนุนหรือเงินหรือทรัพย์สินลงทุนเป็นไปอย่างถูกต้องและเป็นไปตามวัตถุประสงค์หรือไม่(ข) ดำเนินการตรวจสอบเกี่ยวกับการจัดเก็บภาษีอากรค่าธรรมเนียมและรายได้อื่นของหน่วยรับตรวจและแสดงความเห็นว่าเป็นไปตามกฎหมายระเบียบ ข้อบังคับและมติคณะรัฐมนตรีหรือไม่และตรวจสอบการประเมินภาษีอากรการจัดเก็บค่าธรรมเนียมและรายได้อื่นที่หน่วยรับตรวจจัดเก็บ(ค) ดำเนินการตรวจสอบการปฏิบัติตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายในและการปฏิบัติหน้าที่ของผู้ตรวจสอบภายใน(ง) ดำเนินการตรวจสอบการจัดซื้อจัดจ้างตามแผนงานงานหรือโครงการของหน่วยรับตรวจว่าเป็นไปตามกฎหมาย ระเบียบ ข้อบังคับหรือมติคณะรัฐมนตรีหรือไม่และแสดงความเห็นว่าเป็นไปตามวัตถุประสงค์เป็นไปโดยประหยัด ได้ผลตามเป้าหมายและมีผลคุ้มค่าหรือไม่(จ) ศึกษาและเสนอความเห็นเกี่ยวกับแผนงานงานหรือโครงการที่จะมีผลกระทบต่อการจัดทำงบประมาณ(ฉ) ดำเนินการตรวจสอบการใช้จ่ายเงินราชการลับหรือเงินที่มีลักษณะคล้ายเงินราชการลับของหน่วยรับตรวจ(ช)ปฏิบัติงานร่วมกับหรือสนับสนุนการปฏิบัติงานของส่วนราชการภายในอื่นที่เกี่ยวข้องหรือที่ได้รับมอบหมาย(๑๓๓) กลุ่มตรวจสอบภายใน มีอำนาจหน้าที่ ดังนี้(ก) กำหนดเป้าหมาย ทิศทาง ภารกิจขอบเขตและแผนการตรวจสอบให้สอดคล้องกับเป้าหมายภารกิจและนโยบายของสำนักงานการตรวจเงินแผ่นดิน(ข) ตรวจสอบและประเมินผลระบบการปฏิบัติงานและการควบคุมภายในด้านต่างๆ ภายในสำนักงานการตรวจเงินแผ่นดิน วิเคราะห์ประเมินและปรับปรุงประสิทธิผลของกระบวนการบริหารความเสี่ยงการปฏิบัติงานและเสนอแนะวิธีป้องกันหรือมาตรการในการปรับปรุงแก้ไขเพื่อให้การปฏิบัติงานเป็นไปอย่างถูกต้องและเหมาะสม(ค)ตรวจสอบการดำเนินงานของส่วนราชการภายในสำนักงานการตรวจเงินแผ่นดินในด้านต่าง ๆเช่น ประสิทธิภาพ ประสิทธิผลและความคุ้มค่า การปฏิบัติงานตามระบบเทคโนโลยีสารสนเทศการบริหารงาน รายงานทางการเงิน ตรวจสอบกรณีพิเศษและตามที่ได้รับมอบหมาย(ง) รายงานผลการตรวจสอบตามข้อเท็จจริงและประเด็นความเสี่ยงที่สำคัญรวมทั้งข้อเสนอแนะและแนวทางในการปรับปรุงแก่ผู้บริหาร(จ)ปฏิบัติงานร่วมกับหรือสนับสนุนการปฏิบัติงานของส่วนราชการภายในอื่นที่เกี่ยวข้องหรือที่ได้รับมอบหมายข้อ ๖ ให้ผู้ว่าการตรวจเงินแผ่นดินเป็นผู้รักษาการตามประกาศนี้ประกาศณ วันที่ ๑๕ ธันวาคม พ.ศ. ๒๕๕๗ศาสตราจารย์พิเศษชัยสิทธิ์ ตราชูธรรมประธานกรรมการตรวจเงินแผ่นดินปริยานุช/ผู้จัดทำ๕ มกราคม ๒๕๕๘วันทิตา/ผู้ตรวจ๑๕ มกราคม ๒๕๕๘[๑] ราชกิจจานุเบกษาเล่ม ๑๓๑/ตอนที่ ๘๑ ก/หน้า ๒๐/๒๒ ธันวาคม ๒๕๕๗